cometadata/datacite-titles-descriptions-related-identifiers huggingface dataset:
DOI: 10.14457/tu.the.2022.744
title: การศึกษาความเป็นไปได้ในการพัฒนาบ้านพักตากอากาศสําหรับคนวัยเกษียณในจังหวัดเชียงราย

description: โครงการ The rejuvenescence ตั้งอยู่ตำบลริมกก อำเภอเมือง จังหวัดเชียงราย แปลงที่ดินรวมมีขนาด 17 ไร่ 4 งาน 87 ตารางวา เป็นที่ดินของผู้ศึกษา มีลักษณะแปลงที่ดินเป็นรูปหลายเหลี่ยม ระยะห่างจากถนนสายรอง (ซอยแม่ฟ้าหลวง) ประมาณ 2.8 กิโลเมตร และห่างจากถนนเส้นหลัก (ถนนเลี่ยงเมืองเชียงรายตะวันตก) ประมาณ 2.6 กิโลเมตร โดยขนาดหน้ากว้างที่ดินแปลงรวมติดถนน ประมาณ 50 เมตร จากริมถนนโครงการไปจนถึงริมแม่น้ำด้านหลังที่ดิน ยาว 188 เมตร การเดินทางเข้า-ออกโครงการสามารถเข้าได้สะดวก เพราะเป็นถนน 2 เลนลาดยาง จนถึงก่อนทางเข้าขอบเขตที่ดินด้านทิศเหนือ พื้นที่ดินติดกับบ้านพักอาศัย 1 หลังด้านทิศตะวันออก พื้นที่ดินติดกับพื้นที่โครงการบ้านจัดสรร โครงการบ้านธนารักษ์ กองทัพบกด้านทิศตะวันตก พื้นที่ดินติดกับพื้นที่เกษตรกรรมด้านทิศใต้ พื้นที่ดินแม่น้ำกกจากการศึกษาและวิเคราะห์ข้อมูลเบื้องต้นได้ทำการกลั่นกรองแนวคิด จากการวิเคราะห์ทั้งด้านข้อจำกัดทางกฎหมาย ลักษณะทางกายภาพและการตลาด และได้ทำการวิเคราะห์ความเป็นไปได้ทางการเงินเบื้องต้น พบว่าประเภทอสังหาริมทรัพย์ที่เหมาะสมที่สุดคือ ประเภทบ้านเดี่ยวแนวราบ เนื่องจากจังหวัดเชียงรายเป็นจังหวัดที่ความโดนเด่นทางด้านทรัพยากรทางธรรมชาติที่สวยงาม เหมาะแก่การท่องเที่ยวพักผ่อน มีค่าครองชีพถูกที่สุด เป็นเมืองรองขนาดกำลังพอดีเหมาะสำหรับผู้คนที่ไม่ชอบความวุ่นวาย มีรายละเอียดโครงการดังนี้ ที่ตั้งที่ดินตำบล ริมกก อำเภอ เมืองเชียงราย จังหวัด เชียงราย ชื่อโครงการThe Rejuvenescenceรูปแบบโครงการบ้านเดี่ยว 1 ชั้น หน้ากว้าง 21.5 และ 14 เมตรแนวคิดโครงการเน้นร่มรื่น สงบ พื้นที่สีเขียว โปร่งโล่งและแบบบ้านแบบ Modern Contemporaryพื้นที่โครงการ17 ไร่ 4 งาน 87 ตารางวาระดับลูกค้ารายได้ครัวเรือนอยู่ที่ 95,449 บาทต่อเดือนราคา6,399,717 - 9,353,422 บาทขนาดแปลงที่ดิน50-75 ตร.วาขนาดพื้นที่ใช้สอยหน้ากว้าง 21.5 เมตร 140 ตารางเมตร และหน้ากว้าง 14 เมตร 100 ตารางเมตรจำนวนแปลงขาย60 แปลงFacilitiesสระว่ายน้ำ สนามไดร์ฟกอล์ฟ ฟิตเนส ห้องโยคะ กายภาพบำบัด ร้านอาหารและร้านขายวัตถุดิบเพื่อสุขภาพ คลีนิคดูแลสุขภาพระบบรักษาความปลอดภัยระบบป้องกันอัคคีภัย ระบบกันขโมยรอบตัวบ้าน กล้องวงจรปิดบริเวณหน้าบ้าน ระบบป้องกันไฟฟ้าลัดวงจร ระบบปั้มน้ำและบำบัดน้ำ ปุ่มฉุกเฉินในพื้นที่สำคัญต่าง ๆ เช่น หัวเตียง ข้างโซฟา ห้องน้ำ ห้องครัว ปุ่มฉุกเฉินแบบห้อยคอ รปภ. 24 ชั่วโมงจุดแข็งของโครงการมีดังนี้1.ทำแลที่ตั้งอยู่ติดริมแม่น้ำ มีความเงียบสงบ2.ตัวบ้านมีหน้ากว้าง 5.7 เมตร สามารถจอดรถได้ 2 คัน3.ตัวบ้านมีหน้ากว้าง 5.0 เมตร สามารถจอดรถได้ 1 คัน4.โครงการพร้อมเข้าอยู่โดยไม่ต้องตกแต่งเพิ่มเติมเอง5.โครงการมีรถรับส่งลูกบ้านที่ประสงค์จะเดินทางไปยังนอกโครงการ หากไม่มีรถส่วนตัว6.ในโครงการมีกิจกรรมและสิ่งอำนวยความสะดวกครบครันแหล่งเงินทุนภายในมาจากส่วนของผู้ประกอบการ 40 % และแหล่งเงินทุนภายนอกมาจากเงินกู้สถาบันการเงิน 60% เป็นค่าก่อสร้างจากการวิเคราะห์กระแสเงินสดของโครงการได้ผลสรุปว่ามูลค่าปัจจุบันสุทธิ (NPV)49,056,663 บาทอัตราผลตอบแทนภายใน (IRR) 32.84% ต่อปีโครงการ The rejuvenescence หลังจากที่ได้มีศึกษาและวิเคราะห์ความเป็นไปได้ทางการเงินทั้งด้านสมมุติฐานทางต้นทุนที่ดินและการพัฒนาโครงการ แหล่งที่มาของเงินทุน ผลตอบแทนทางการเงิน ความอ่อนไหวทางการเงิน และความเสี่ยงต่าง ๆ ทางการเงินของโครงการ ได้ข้อสรุปว่าโครงการ The rejuvenescence มีความคุ้มค่าในการลงทุน โดยที่การวิเคราะห์ความอ่อนไหวด้านราคาขายยังอยู่ในอัตราที่ยอมรับได้
DOI: 10.14457/tu.the.2022.745
title: ศึกษาแนวทางการขายทรัพย์สินรอการขาย (NPA) ของธนาคารอาคารสงเคราะห์ในเขตกรุงเทพมหานครและปริมณฑลเพื่อสนับสนุนการลงทุนของนักลงทุน

description: การศึกษาครั้งนี้มีวัตถุประสงค์ดังนี้ 1) เพื่อศึกษารูปแบบการลงทุนของนักลงทุนที่ลงทุนในทรัพย์สินรอการขาย (NPA) ของธนาคารอาคารสงเคราะห์แต่ละประเภทในเขตกรุงเทพมหานครและปริมณฑล 2) เพื่อวิเคราะห์ปัญหาของนักลงทุนที่เกิดขึ้นในการลงทุนทรัพย์สินรอการขาย (NPA) ของธนาคารอาคารสงเคราะห์ ในเขตกรุงเทพมหานครและปริมณฑล และ 3) เพื่อปรับปรุงกระบวนการขายทรัพย์รอการขาย (NPA) ของธนาคารอาคารสงเคราะห์ สำหรับนักลงทุน กลุ่มตัวอย่างที่ใช้ ในการศึกษาครั้งนี้คือ ผู้ซื้อทรัพย์รอการขายของธนาคารฯเพื่อการลงทุน จำนวน 21 ท่าน เครื่องมือที่ใช้ในการศึกษาครั้งนี้คือ แบบสัมภาษณ์ แบ่งเป็นการสัมภาษณ์เชิงลึกนักลงทุนทรัพย์แต่ละประเภทเป็น 6 กลุ่ม จำนวน 9 ท่าน และการสนทนากลุ่ม จำนวน 12 ท่าน ผลการศึกษาพบว่า 1) จากการศึกษารูปแบบการลงทุนของนักลงทุนในทรัพย์รอการขายของธนาคารอาคารสงเคราะห์แบ่งได้ทั้งหมด 6 กลุ่ม เป็นกลุ่มนักลงทุนทรัพย์ทาวน์เฮาส์รายย่อย ทรัพย์บ้านเดียวรายย่อย ทรัพย์ห้องชุดรายย่อย ทรัพย์ทาวน์เฮาส์ยกล็อต ทรัพย์บ้านเดียวยกล็อต ทรัพย์ห้องชุดยกล็อต จัดเป็นรูปแบบการลงทุนได้ 2 รูปแบบ คือรูปแบบรายย่อย และยกล็อต ซึ่งมีวิธีการดำเนินการไม่แตกต่างกันมากนัก แต่จะแตกต่างกันในเรื่องของเงื่อนไขวิธีการซื้อทรัพย์กับธนาคารฯ และช่องทางการจำหน่ายทรัพย์ผู้ซื้อประเภทยกล็อต จะมีช่องทางและวิธีการหาลูกค้าอย่างเป็นระบบมากว่าผู้ซื้อรายย่อย2) จากการรวบรวมปัญหาและข้อเสนอแนะจากนักลงทุนของธนาคารอาคารสงเคราะห์ที่เกี่ยวข้องกับการซื้อทรัพย์รอการขายของธนาคารฯ พบว่าปัญหาที่นักลงทุนมีความเห็นที่เหมือนกันคือ ราคาทรัพย์ของธนาคารฯ ยังสูงเกินกว่าราคาตลาด ระยะเวลาผ่อนดาวน์ 12 เดือน ยังน้อยเกินไป การบริการหน้าเคาน์เตอร์พบว่าใช้เวลาการบริการนานเกินไป ในด้านการประชาสัมพันธ์ พบว่านักลงทุนได้รับข่าวสารช้าเกินไป การแสดงรายละเอียดและเงื่อนไขของทรัพย์บน website และ Application ยังไม่ละเอียดพอ ด้านการบุกรุกยังเป็นปัญหาที่ธนาคารต้องเร่งแก้ไข ด้านการซื้อทรัพย์แบบยกล็อตเกี่ยวกับเงื่อนไขปรับปรุงพื้นฐาน 5 รายการ หลักเกณฑ์เฉพาะของห้องชุด ที่ต้องแตกต่างจากการลงทุนทรัพย์ที่เป็นประเภทบ้าน3) จากการแบ่งกลุ่มนักลงทุน การรวบรวมปัญหาและข้อเสนอแนะในการลงทุนทรัพย์รอการขายของธนาคารอาคารสงเคราะห์ นำมาสู่การปรับปรุงกระบวนการขายทรัพย์ในเรื่องของ กระบวนการขายในเรื่องช่องทางการขาย กระบวนการขายในเรื่องการบริการ กระบวนการขายในเรื่องหลักเกณฑ์การขายทรัพย์ของธนาคาร และกระบวนการขายในเรื่องหลักเกณฑ์การลดราคา
DOI: 10.14457/tu.the.2022.746
title: การศึกษาความเป็นไปได้โครงการ lifestyle center ที่เป็นมิตรกับวิถีมุสลิมในจังหวัดกรุงเทพมหานคร

description: ปัจจุบันประชากรมุสลิมทั่วโลกมีจํานวนประชากรร้อยละ 25 ของประชากรโลก และมี อัตราการเติบโตเร็วที่สุด โดยมีการคาดการณ์ว่า ในปี ค.ศ. 2030 ประชากรมุสลิมจะเพิ่มขึ้นเป็น 2.2 พันล้านคน หรือคิดเป็น 1 ใน 3 ของประชากรโลก ประกอบกับประเทศไทยมีรายได้จากภาคการ ท่องเที่ยว ที่ถือเป็นรายได้หลัก และมีการสนับสนุนอุตสาหกรรมจากภาครัฐบาล โดยหน่วยงานการ ท่องเที่ยวแห่งประเทศไทย ได้ดําเนินโครงการส่งเสริมท่องเที่ยวฮาลาล อย่างจริงจัง ในปี พ.ศ. 2558 อีกทั้งประเทศไทยยังถูกจัดอยู่ในจุดหมายปลายทางยอดนิยมในประเทศที่ไม่ใช่ประเทศมุสลิมจาก นักท่องเที่ยวมุสลิมทั่วโลกต่อเนื่องหลายปี แต่เนื่องด้วยชาวมุสลิมหรือผู้ที่นับถือศาสนาอิสลาม โดยทั่วไปแล้วจําเป็นต้องปฏิบัติ ศาสนกิจหรือปฏิบัติตามบทบัญญัติทางศาสนา ทําให้มีวิถีการดําเนินชีวิตและความต้องการทางด้าน การบริการและบริโภค โดยเฉพาะการบริการท่องเที่ยวที่มีลักษณะเฉพาะ ที่ซึ่งไม่ขัดกับหลักศาสนา ทั้งนี้ในการพิจารณาศึกษาการพัฒนาโครงการในพื้นที่จังหวัดกรุงเทพมหานคร อันเนื่องมาจากมีการ เติบโตของเศรษฐกิจและการขยายตัวเมืองอย่างต่อเนื่อง อีกทั้งเป็นจุดหมายปลายทางของกลุ่ม นักท่องเที่ยว จึงทําให้การศึกษาครั้งนี้จึงเป็นการศึกษาแนวทางในการพัฒนาโครงการศูนย์การค้า ที่ คํานึงถึงวิถีปฏิบัติของชาวมุสลิม และยังคงตอบสนองต่อพฤติกรรมหรือไลฟ์สไตล์ของผู้คนในปัจจุบัน โดยมีการศึกษาพื้นที่และลักษณะโครงการที่เหมาะสม เพื่อรองรับความต้องการและการเติบโตของ กลุ่มชาวมุสลิมทั้งผู้ที่อยู่อาศัยในพื้นที่กรุงเทพมหานคร และนักท่องเที่ยว ทั้งชาวไทยและต่างชาติ จากการวิเคราะห์ทางด้านกฎหมาย กายภาพ การตลาดและการเงินเบื้องต้น ทําให้เกิด โครงการ HANART เป็น โครงการ ไลฟ์สไตล์เซ็นเตอร์ ที่เป็นมิตรกับชาวมุสลิม โดยตั้งอยู่บนถนน เพชรบุรี ใกล้ซอยเพชรบุรี 35 เป็นอาคารศูนย์การค้าสูง 4 ชั้น พื้นที่อาคารรวม 35,328 ตารางเมตร และเป็นพื้นที่เช่าอยู่ 17,839 ตารางเมตร บนพื้นที่ขนาดประมาณ 14 ไร่ และมีรูปแบบอาคารเป็น ศูนย์การค้าแบบกึ่งเปิด มีลานกิจกรรมการตลาดขนาดใหญ่ มีพื้นที่สีเขียว และนําแนวคิดศิลปะอิสลาม และท้องถิ่น มาตกแต่งทางด้านสถาปัตยกรรมเพื่อแสดงถึงความเป็นเอกลักษณ์ของวัฒนธรรมเพื่อเป็น จุดดึงดูดกลุ่มผู้ใช้บริการและจุดหมายปลายทางของนักท่องเที่ยว เมื่อทําการศึกษาความเป็นไปได้ของโครงการในด้านการเงิน สรุปได้ว่าโครงการ Hanart มีผลตอบแทนในระดับโครงการ มีผลตอบแทนภายใน อยู่ที่ร้อยละ 16.24% มากกว่าอัตราคิดลดที่ ร้อยละ 7.94 และมีมูลค่าปัจจุบนั สุทธิที่ 2,719,493,501 บาท โดยเงินลงทุนทั้งหมดของโครงการอยู่ที่ ประมาณ 1,336,953,465 ล้านบาท และระยะคืนทุนอยู่ที่ประมาณ 8 ปี 10 เดือน เนื่องจากว่า โครงการนี้เป็นโครงการระยะยาว 30 ปีจึงถือว่าเป็นโครงการที่มีความเป็นไปได้และน่าลงทุน
DOI: 10.14457/tu.the.2022.747
title: การศึกษาความเป็นไปได้ในการพัฒนาโครงการบนที่ดินขนาด 9-0-98 ไร่บริเวณถนนราชพฤกษ์ เขตตลิ่งชัน กรุงเทพฯ

description: การศึกษาในครั้งนี้ผู้จัดทำมีจุดประสงค์เพื่อศึกษาความเป็นไปได้ในการพัฒนาโครงการบนที่ดินเปล่า ถนนราชพฤกษ์ เขตตลิ่งชัน จังหวัดกรุงเทพ ขนาดที่ดิน 9-0-98 ไร่ ซึ่งรูปแบบการศึกษาเป็นการเลือกพัฒนาโครงการให้เหมาะสมกับที่ดินที่มีอยู่ (Site looking for use) เพื่อให้เกิดประโยชน์สูงสุดและดีที่สุด (Highest and best use) โดยมีขั้นตอนการศึกษากลั่นกรองความคิดในการพัฒนาในด้านต่างๆทั้งด้านกฎหมาย ด้านกายภาพ ด้านการตลาด และด้านการเงิน จากการศึกษาสรุปได้ว่าที่ดินแปลงนี้มีเหมาะสมที่จะพัฒนาเป็นโครงการจัดสรรบ้านเดี่ยวระดับหรู เนื่องจากข้อจำกัดทางด้านกฎหมาย มีความเหมาะสมทางด้านการตลาด และด้านเงินที่สุดในการลงทุนโครงการพัฒนาบ้านเดี่ยวระดับหรูมีชื่อว่า “Priviton” มีลักษณะเป็นบ้านเดี่ยว 3 ชั้น 16 ยูนิต แบ่งออกเป็น 2 รูปแบบ ได้แก่ บ้าน Type A และ Type B มีกลุ่มเป้าหมายประกอบด้วย เจ้าของธุรกิจ ผู้บริหารระดับสูง และนักลงทุน รายได้มากกว่า 1,000,000 บาท โดยการสร้างแนวคิดการพัฒนาโครงการสร้างจากกลยุทธ์ทางการตลาดด้วยเครื่องมือ ERRC เพื่อสร้างคุณค่าที่ส่งมอบให้ลูกค้า ประกอบการใช้แนวคิด Inside-Out Outside-in และแนวคิดการสร้าง Courtyard โดยสรุปแนวคิดการพัฒนาโครงการมุ่งเน้นในเรื่องของความเป็นส่วนตัว ความปลอดภัย รูปแบบการออกแบบที่ไม่เหมือนใครและ พื้นที่ส่วนกลางของโครงการรองรับผู้มาเยือน รวมถึงการสร้างสวนภายในอาคาร และพื้นที่สีเขียวเพื่อรองรับสังคมผู้สูงอายุ มีราคาขายเริ่มต้นอยู่ที่ 77.5 ล้านบาทจากการวิเคราะห์กระแสเงินสดโครงการ พบว่า โครงการมีมูลค่าปัจจุบันสุทธิ (NPV) อยู่ที่ 215,703,014 บาท และอัตราผลตอบแทนภายใน (IRR) ร้อยละ 25.12 เมื่อวิเคราะห์ความเสี่ยงในการลงทุน พบว่า ความอ่อนไหวของโครงการมีความเสี่ยงในการลงทุน ในกรณีราคาขายต่ำกว่าร้อยละ 20 ส่งผลให้การลงทุนขาดทุน ไม่คุ้มค่าการลงทุน
DOI: 10.14457/tu.the.2022.748
title: การศึกษาความเป็นไปได้ในการพัฒนาที่ดินอำเภอชะอำ จังหวัดเพชรบุรี

description: การศึกษาความเป็นไปได้ในการพัฒนาโครงการบนที่ดินเปล่า ในบริเวณอำเภอชะอำ จังหวัดเพชรบุรี ที่ดินขนาด 2 - 0 - 182 ไร่ หรือ 982 ตารางวา ในบริเวณโดยรอบติดกับที่ดินเปล่าโดยการศึกษาความเป็นไปได้ในครั้งนี้ ผู้จัดทำมีจุดประสงค์เพื่อศึกษาศักยภาพของที่ดินที่ได้ทำการศึกษาว่าสามารถพัฒนาโครงการประเภทใดที่เหมาะสมกับที่ดิน (Site looking for use) โดยใช้แนวคิดการพัฒนาให้เกิดประโยชน์สูงสุดและดีที่สุด (Highest and best use) โดยมีขั้นตอนการศึกษากลั่นกรองทางความคิดของการพัฒนาในด้านต่าง ๆ ทั้งด้านกฎหมาย ด้านกายภาพ ด้านการตลาดและด้านการเงิน จากผลการศึกษาสรุปได้ว่าที่ดินแปลงนี้มีความเหมาะสมที่จะพัฒนาโครงการเป็นบ้านพักอาศัยสำหรับผู้สูงอายุ เนื่องจากมีความต้องการของตลาดและความคุ้มค่าในการลงทุนโดยมีลักษณะเป็นบ้านเดี่ยว 1 ชั้น ล้อมรอบไปด้วยพื้นที่สีเขียวและวิวภูเขา ซึ่งสร้างบรรยากาศให้เกิดความผ่อนคลายและเหมาะแก่การอยู่อาศัยของผู้สูงอายุ มีจำนวนทั้งหมด 9 ยูนิต ขนาดที่ดิน 65 ตารางวาต่อหลัง พื้นที่ใช้สอย 157 ตารางเมตร รูปแบบโครงการและตัวบ้าน ออกแบบให้รองรับการใช้ชีวิตของผู้สูงอายุอย่างครบครันทั้งนี้ แหล่งเงินทุนในการพัฒนาโครงการจะมี 2 แหล่ง คือกู้ยืมจากธนาคารร้อยละ 54.70 และเงินทุนเจ้าของโครงการร้อยละ 45.30 โดยผู้จัดทำได้วิเคราะห์ความเป็นไปได้ในการลงทุนผ่านเครื่องมือทางเงินพบว่า โครงการมีมูลค่าปัจจุบันสุทธิ (NPV) เท่ากับ 9,436,298 บาท มีอัตราผลตอบแทนภายใน (IRR) เท่ากับร้อยละ 75.42 นอกจากนี้ยังทำการตั้งสมมติฐานเพื่อวิเคราะห์สถานการณ์ทางการเงิน และความอ่อนไหวของโครงการที่อาจเกิดขึ้นตามปัจจัยต่าง ๆ ที่ควบคุมไม่ได้จากการศึกษาและวิเคราะห์ความเป็นไปได้ในด้านต่าง ๆ จึงสามารถสรุปได้ว่าโครงการมีความคุ้มค่าในการลงทุน
DOI: 10.14457/tu.the.2022.750
title: การศึกษาความเป็นไปได้ในการทำโครงการรีสอร์ทเพื่อการท่องเที่ยวเชิงวัฒธรรม จ. บึงกาฬ

description: จากการศึกษาโครงการรีสอร์ทเชิงวัฒนธรรมในจังหวัดบึงกาฬที่มีความสนใจในการลงทุนด้วยเครื่องมือทางการเงิน นักลงทุนต้องพิจารณา NPV (Net Present Value) และ IRR (Internal Rate of Return) เพื่อประเมินความเป็นไปได้และความสมควรของการลงทุนในโครงการนี้NPV เป็นตัวชี้วัดค่าประสิทธิภาพของการลงทุนโดยพิจารณาผลตอบแทนที่ระบบการเงินคำนวณเป็นราคาปัจจุบัน จากข้อมูลที่ให้มา ค่า NPV มีค่าเท่ากับ 12,142,193.96 บาท หมายความว่าโครงการมีมูลค่าสุทธิเพิ่มขึ้นในระดับที่สูงกว่าศูนย์ ซึ่งเป็นสัญญาณที่ดีสำหรับการลงทุนในโครงการนี้อีกตัวชี้วัดหนึ่งคือ IRR ซึ่งแสดงอัตราผลตอบแทนที่เกิดขึ้นจากการลงทุนในโครงการ จากข้อมูลที่ให้มา ค่า IRR มีค่าเท่ากับ 11.08% ซึ่งมากกว่า WACC (Weighted Average Cost of Capital) ที่มีค่าเท่ากับ 8.08% ซึ่งหมายถึงว่าอัตราผลตอบแทนที่คาดว่าจะได้รับจากโครงการนี้สูงกว่าอัตราผลตอบแทนที่ต้องการของนักลงทุน การมี IRR ที่สูงกว่า WACC เป็นสัญญาณที่ให้ความมั่นใจว่าโครงการนี้จะได้รับผลกำไรในระดับโครงการ เนื่องจากอัตราผลตอบแทนที่คาดว่าจะได้รับมากกว่าอัตราดอกเบี้ยที่ใช้เป็นต้นทุนของการลงทุน นักลงทุนสามารถพิจารณาให้ความสำคัญกับโครงการนี้ในการตัดสินใจลงทุน
DOI: 10.14457/tu.the.2022.752
title: การพยากรณ์อัตราการขายของโครงการหมู่บ้านจัดสรรด้วยเทคนิคการเรียนรู้ของเครื่อง

description: การพัฒนาโครงการหมู่บ้านจัดสรรให้ประสบความสำเร็จ นักพัฒนาโครงการจำเป็นต้องทราบถึงการประมาณอัตราการขายของโครงการ ซึ่งพบว่าการประมาณอัตราการขายจำเป็นต้องใช้การสั่งสมประสบการณ์ของผู้เชี่ยวชาญเป็นเวลานาน จึงเกิดเป็นประเด็นในการศึกษาเพื่อสร้างแบบจำลอง โดยได้มีการแบ่งประเด็นการศึกษาออกเป็น 2 ส่วน คือ 1) เพื่อจัดกลุ่มองค์ประกอบของพื้นที่ส่วนกลาง และ 2) เพื่อสร้างแบบจำลองการพยากรณ์อัตราการขายของโครงการหมู่บ้านจัดสรร ซึ่งส่วนที่ 1 จะมีการเก็บข้อมูลจากผู้อยู่อาศัยในโครงการหมู่บ้านจัดสรรจำนวน 400 คน ผ่านการสุ่มแบบเจาะจง จากนั้นนำมาวิเคราะห์โดยเทคนิคการวิเคราะห์ปัจจัย ส่วนที่ 2 จะมีการเก็บข้อมูลปัจจัยที่มีผลต่ออัตราการขายจำนวน 30 ปัจจัย จากรายงานการตลาดและข้อมูลจากอินเทอร์เน็ต ซึ่งมีจำนวนทั้งหมด 179 โครงการ และ 30 ปัจจัย จากนั้นนำมาสร้างแบบจำลองโดยเทคนิคการเรียนรู้ของเครื่อง ซึ่งผลวิจัยที่ได้พบว่าการจัดกลุ่มองค์ประกอบของพื้นที่ส่วนกลางสามารถแบ่งได้เป็น 5 กลุ่ม โดยพื้นที่ส่วนกลางที่มีอิทธิพลต่อความต้องการของผู้อาศัยมากที่สุดคือ 1) ส่งเสริมปฏิสัมพันธ์ 2) บ่งบอกเอกลักษณ์ 3) ส่งเสริมคุณภาพชีวิต 4) สนับสนุนการใช้งาน และ 5) สนับสนุนการทำงาน ตามลำดับ ในขณะที่แบบจำลองการพยากรณ์อัตราการขายพบว่าแบบจำลองที่ให้ค่าการพยากรณ์ที่มีแม่นยำที่สุด คือ แบบจำลองจากเทคนิคการรวมแบบจำลอง โดยมีค่าความถูกต้อง (Adjusted R2) คือ 0.8125 และค่าความคลาดเคลื่อน (Root Mean Square Error: RMSE) คือ 6.4306 ซึ่งเป็นค่าที่ดีที่สุดและสูงกว่าแบบจำลองที่สร้างขึ้นแบบอัตโนมัติโดยโปรแกรมคอมพิวเตอร์ โดยเกิดจากการจับคู่กันระหว่างแบบจำลองการเรียนรู้เชิงลึก ซึ่งเกิดจากการปรับค่าพารามิเตอร์ Hidden Layers ในอัตราส่วน 12:7 และ Loss Function คือ Quantile และแบบจำลองถดถอยพหุคูณมีการปรับค่า Feature Selection คือ M5 Prime เมื่อนำแบบจำลองไปนำเสนอต่อคณะผู้เชี่ยวชาญซึ่งเป็นผู้มีหน้าที่ในการบริหารการขายในโครงการหมู่บ้านจัดสรรจำนวน 8 ท่าน พบว่า แบบจำลองมีความน่าเชื่อถือในระดับปานกลาง และมีความเป็นไปได้ในการนำไปใช้ โดยปัจจัยที่มีผลกับโครงการหมู่บ้านจัดสรรมากที่สุด คือ คุณลักษณะของบ้าน ปัจจัยด้านการคมนาคม ราคาขาย ผู้ประกอบการ อัตราดอกเบี้ย และรายละเอียดเกี่ยวกับพื้นที่ส่วนกลางของโครงการ
DOI: 10.14457/tu.the.2022.753
title: แนวทางการบริหารจัดการขยะมูลฝอยจากคอนโดมิเนียมในพื้นที่กรุงเทพมหานคร: จากวัตถุดิบสู่เชื้อเพลิงขยะ

description: ปัญหาขยะมูลฝอยยังคงเป็นปัญหาสำคัญและมีแนวโน้มเพิ่มสูงขึ้นอย่างต่อเนื่อง อันเกิดจากการขยายตัวทางเศรษฐกิจ การเปลี่ยนแปลงพฤติกรรมในการอุปโภคบริโภค และการเป็นสังคมบริโภคนิยมที่มีกระบวนการผลิตในรูปแบบจำนวนมาก กรุงเทพมหานครถือเป็นเมืองที่มีปริมาณขยะมูลฝอยเกิดขึ้นต่อวันมากที่สุดของประเทศไทย จากสถานการณ์การเติบโตของเมืองและการพัฒนา ที่อยู่อาศัยประเภทอาคารชุดหรือคอนโดมิเนียมที่มีสัดส่วนที่เพิ่มสูงขึ้นอย่างรวดเร็วตามการพัฒนาเมืองและโครงสร้างพื้นฐานของเมือง นำไปสู่ปัญหาขยะมูลฝอยที่เพิ่มสูงขึ้นตามจำนวนครัวเรือน การขยายตัวของสังคมเมือง และการดำรงชีวิตที่เปลี่ยนแปลงไปงานวิจัยนี้มีวัตถุประสงค์ในการศึกษาเพื่อ (1) ศึกษากระบวนการการบริหารจัดการขยะมูลฝอยจากคอนโดมิเนียมในพื้นที่กรุงเทพมหานคร (2) เพื่อศึกษาปัญหา อุปสรรค และข้อจำกัดที่นำขยะจากคอนโดมิเนียมไปสู่วัตถุดิบเชื้อเพลิงขยะ และ (3) เสนอแนวทางการบริหารจัดการขยะมูลฝอยจากคอนโดมิเนียมในพื้นที่กรุงเทพมหานครสู่วัตถุดิบเชื้อเพลิงขยะ โดยใช้ระเบียบวิธีวิจัยเชิงคุณภาพใช้แนวคิดเกี่ยวกับการจัดการขยะมูลฝอยเหลือศูนย์ ร่วมกับการสัมภาษณ์เชิงลึกแบบกึ่งโครงสร้างกับผู้มีส่วนเกี่ยวข้อง กลุ่มตัวอย่าง 6 กลุ่ม ทั้งภาครัฐ ภาคเอกชน และภาคประชาชน โดยวิธีการสุ่มตัวอย่างแบบเจาะจง และมีเครื่องมือที่ใช้เป็นแบบสัมภาษณ์ที่มีลักษณะคำถามปลายเปิด ที่ออกแบบมาสำหรับผู้มีส่วนเกี่ยวข้องผลการศึกษา พบว่า กระบวนการบริหารจัดการขยะมูลฝอยจากคอนโดมิเนียมในพื้นที่กรุงเทพมหานครในปัจจุบันที่ให้ความสำคัญใน (1) การจัดการขยะต้นทาง (2) การจัดการขยะกลางทาง และ (3) การจัดการขยะปลายทาง จากระดับน้อยไปมากที่สุดตามลำดับ ในลักษณะของลำดับความสำคัญ “พีระมิดหงาย” ที่ไม่สอดคล้องกับแนวคิดการบริหารจัดการขยะมูลฝอยเหลือศูนย์ตามหลักการ 5Rs ที่ให้ความสำคัญของการบริหารจัดการขยะมูลฝอยตั้งแต่ขยะต้นทาง กลางทาง และปลายทาง จากระดับมากไปน้อยที่สุดตามลำดับ ในลักษณะของ “พีระมิดคว่ำ” ที่ให้ความสำคัญกับการลดการใช้และการใช้ซ้ำมากที่สุดและสนับสนุนให้มีการฝังกลบน้อยที่สุด โดยเฉพาะอย่างยิ่ง การสนับสนุนให้เกิดการคัดแยกขยะส่วนปลายทางด้วยการนำเทคโนโลยีและนวัตกรรมเข้ามาใช้เพื่อนำไปสู่การแปรรูปขยะเป็นพลังงานให้เกิดประโยชน์สูงสุดและขยะเหลือศูนย์
DOI: 10.14457/tu.the.2022.754
title: แบบจำลองเชิงโครงสร้างเพื่อวิเคราะห์การยอมรับนวัตกรรมในโครงการอาคารชุดพักอาศัย

description: การวิจัยนี้มีวัตถุประสงค์เพื่อศึกษาแนวคิดด้านนวัตกรรมที่อยู่อาศัยและปัจจัยที่เกี่ยวข้องกับพฤติกรรมการยอมรับนวัตกรรมของผู้อยู่อาศัยในอาคารชุด โดยเก็บข้อมูลจากผู้อยู่อาศัยในอาคารชุดจำนวน 400 ตัวอย่าง จาก 24 โครงการในพื้นที่กรุงเทพมหานครชั้นใน เพื่อวิเคราะห์องค์ประกอบทั้งเชิงสำรวจและเชิงยืนยัน (Factor Analysis) และพัฒนาแบบจำลองความสัมพันธ์ของปัจจัยด้วยการวิเคราะห์แบบจำลองสมการโครงสร้าง (Structural Equation Modeling) ผลวิจัยพบว่า มี 4 ปัจจัยที่มีความสัมพันธ์และส่งอิทธิพลต่อการยอมรับนวัตกรรมในอาคารชุดพักอาศัย ซึ่งทั้ง 4 ปัจจัยมาจากผลการวิเคราะห์องค์ประกอบได้แก่ 1) ปัจจัยนวัตกรรมที่ต้องการ ประกอบด้วยองค์ประกอบย่อย 4 กลุ่ม คือ ความปลอดภัยและสุขภาพ เทคโนโลยีดิจิทัลและระบบอัจฉริยะ การจัดการพลังงาน วัสดุและการก่อสร้าง 2) ปัจจัยความเชื่อมั่นต่อผู้ประกอบการ ประกอบด้วยองค์ประกอบย่อย 3 กลุ่ม คือ ผลิตภัณฑ์ขององค์กร การดำเนินงานขององค์กร และแบรนด์ขององค์กร 3) ปัจจัยคุณลักษณะผู้รับนวัตกรรม ประกอบด้วยองค์ประกอบย่อย 3 กลุ่ม คือ ทัศนคติต่อนวัตกรรมใหม่ การรับรู้การใช้งาน และปัจจัยในการเลือกใช้งาน 4) ปัจจัยการยอมรับนวัตกรรม ประกอบด้วยองค์ประกอบย่อย 3 กลุ่ม คือ ขั้นตอนให้ความสนใจและหาข้อมูล ขั้นตอนการวิเคราะห์และประเมินผล ขั้นตอนการทดลองและตัดสินใจ เมื่อนำผลการวิเคราะห์องค์ประกอบของทั้ง 4 ปัจจัยมาวิเคราะห์ความสัมพันธ์ด้วยการวิเคราะห์แบบจำลองสมการโครงสร้างพบว่า ปัจจัยนวัตกรรมที่ต้องการเท่านั้นที่มีอิทธิพลทางตรงต่อการยอมรับนวัตกรรม ในขณะที่ปัจจัยคุณลักษณะผู้รับนวัตกรรมและปัจจัยความเชื่อมั่นต่อผู้ประกอบการไม่พบว่ามีอิทธิพลทางตรงต่อการยอมรับนวัตกรรม แต่ส่งอิทธิพลทางอ้อมผ่านปัจจัยนวัตกรรมที่ต้องการไปสู่ปัจจัยการยอมรับนวัตกรรม
DOI: 10.14457/tu.the.2022.756
title: Effects of binder types on iron sulfide oxidation of aggregates in concrete

description: There are many types of deterioration that cause concrete structures to be damaged earlier than their expected life. Deterioration due to iron sulfide oxidation is one of the deterioration types that becomes widespread recently. This oxidation takes place in the aggregates that contain iron sulfide minerals. The oxidation is initiated when moisture and oxygen come into contact with these iron sulfide minerals. It causes the map cracking, pop-out of concrete, and rust staining on the concrete structures.Even though deterioration due to iron sulfide oxidation is not a new problem, there are still no proper solution to overcome this issue. Here, a three-part solution is proposed. The solutions are 1) screening of aggregates, 2) use of proper mix proportions, and 3) protection and repair of the concrete structures. This study aims to study the second part of the solution which is the study of the effects of types of binders on expansion and rust stain due to iron sulfide oxidation. The study also includes the microstructural tests to obtain better understanding about the mechanisms of expansion and rust stain due to the iron sulfide oxidation.In this study, five types of cement replacing materials were studied. They were high CaO and low CaO fly ashes, limestone powder, calcined clay, and silica fume. Along with OPC cement. The aggregates used in the study was Pyrrhotite mineral which was very reactive. After the samples underwent the modified accelerated mortar bar test, two evaluations were used i.e. length change to evaluate expansion, and image analysis to evaluate rust staining.From the obtained results, it was obvious that expansion and rust staining due to iron sulfide oxidation was governed by different mechanisms. The expansion involved the amount of calcium hydroxide in the mixtures and pore structure, while rust staining is mainly controlled by the alkalinity level of the concrete system but minorly the pore structure. Chance of iron sulfide oxidation occurrence can be reduced by reducing the penetration of moisture and oxygen into the concrete. This can be achieved by a denser pore structure. For expansion, when the amount of calcium hydroxide in the concrete system is reduced, the expansive products can be reduced. However, this lower amount of calcium hydroxide causes lower alkalinity in concrete which is favorable for formation of rust. The alkalinity level of the concrete system should be kept high to reduce rust staining due to iron sulfide oxidation. It was found from this study that the mixture system that best overcome the problems of expansion and rust staining when compared to a controlled OPC-only mixture is the ternary binder system of low CaO fly ash and limestone powder.
DOI: 10.14457/tu.the.2022.757
title: Machine translation for low resource Thai-English-Myanmar language pairs

description: With the rapid growth of Internet users around the world, languages have become crucial to our ability to access information, education, and communication on the Internet. In the case of people such as us who are not native English speakers, the language barrier makes it difficult for us to access the information. There is no doubt that Thai and Myanmar languages are included in the low-resource language group. The majority of natural language processing (NLP) research has been conducted on high-resource languages, whereas research on low-resource languages has been scarce. Based on this research gap, the authors decided to concentrate on the development of NLP research for our low-resource languages. Besides the low-resource data problem, finding an appropriate MT method due to the difference in nature of the languages is a challenging task for our thesis. When considering theappropriate MT approach for Thai and Myanmar languages, reverse grammatical structures as well as syllable-based written forms are key factors to consider.To solve these research problems, our thesis proposes three methods for improving machine translation (MT) performance for low-resource English-Thai-Myanmar language pairs, including 1) EDITOR and Levenshtein transformer (LevT) models, 2) SwitchOut data augmentation algorithm, and 3) mBART-50 pre-trained model. As part of our contribution to low-resource MT, we built our own corpus. Our proposed methods were tested on the newly constructed En-My-Th medical corpus and the existing ASEAN-MT corpus. The results of our experiment indicate that contributions from linguistics, such as building a good-quality corpus and using data augmentation, can substantially improve the translation score for low-resource language pairs. Particularly, applying the SwitchOut data augmentation algorithm significantly increases the scores for English ⇔ Thai translation, which is over 30 BLEU. For English-Myanmar with syllable segmentation in the Myanmar side achieves over 30 BLEU. The SwitchOut approach also yields over 20 BLEU for the Thai ⇔ Myanmar translation pairs, which is also good translation score. Moreover, we found out that the latest trending NMT method which is fine-tuning the pre-trained mBART model can also provide satisfactory translation performance for our low-resource English ⇔ Myanmar and English ⇔ Thai language pairs.